 NA CHARLES WASONGA MRENGO wa Kenya Kwanza umepata ushindi wa kwanza dhidi ya wenzao wa Azimio kwa kufaulu kupitisha Mswada wa Fedha 2023 katika awamu ya pili Bungeni. Katika kura ya wazi iliyopigwa ukumbini Jumatano jioni, jumla ya wabunge 176 walipiga kura ya NDIO kuunga mkono mswada huku 81 wakipiga kura ya LA. Sasa mswada huo utasomwa mara ya tatu bungeni Jumanne Juni 20, 2023. Katika hatua hiyo, wabunge wanaotaka mswada huo ufanyiwe mabadiliko watayawasilisha mapendekezo kuhusu sehemu za mswada wanazotaka zifanyiwe mabadiliko. Kila pendekezo litapigiwa kura kivyake. Hatimaye mswada huo utawasilishwa kwa Rais William Ruto ili autie saini rasmi uwe sheria. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  